# ZMLUVA O DIELO č. 10/11/2021

podľa §536 a následných ustanovení zákona č. 513/1991 Zb. Obchodný zákonník v znení neskorších predpisov

**I.**

# ZMLUVNÉ STRANY

**Zhotoviteľ:**

Názov: STAVAB s.r.o.

Sídlo: Magnezitárska 5, 040 13 Košice

Zapísaný v: Obchodnom registri Okresného súdu Košice I

IČO: 36193976

DIČ: 2021500492

IČ DPH: SK2021500492

Štatutárny zástupca: Lydia Bordásová

Osoba oprávnená jednať

vo veciach zmluvných: Bc. Patrik Bordás

Bankové spojenie: VÚB Banka, a.s.

SWIFT (BIC) kód banky: SUBASKBX

IBAN: SK80 0200 0000 0041 9350 7454

Číslo účtu: 004193507454/0200

Telefón: 0905207196

E-mail: stavab@stavab.eu

Adresa na doručovanie písomností

prostredníctvom pošty: Hraničná 2, 040 17 Košice

(ďalej len „zhotoviteľ“)

**Objednávateľ:**

Názov: Obec Malý Kamenec

Sídlo: Malý Kamenec 147, 076 36 Malý Kamenec

IČO: 00331724

DIČ: 2020730492

Štatutárny zástupca: Ágnes Máté

Osoba oprávnená jednať

vo veciach zmluvných: Ágnes Máté

Bankové spojenie: VÚB Banka, a.s.

SWIFT (BIC) kód banky: SUBASKBX

IBAN: SK85 0200 0000 0021 1760 4253

Číslo účtu: 002117604253/0200

Telefón: +421 903 623 725

E-mail: agnes.mate@maly-kamenec.dcom.sk

Adresa na doručovanie písomností

prostredníctvom pošty: Malý Kamenec 147, 076 36 Malý Kamenec

(ďalej len „objednávateľ“)

Táto zmluva sa uzatvára ako výsledok verejného obstarávania zákazky na uskutočnenie stavebných prác s názvom: **„Rekonštrukcia chodníkov v obci Malý Kamenec“** v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „zákon o verejnom obstarávaní“). Objednávateľ (verejný obstarávateľ) na obstaranie predmetu tejto zmluvy použil postup zadávania v súlade s § 117 zákona  o verejnom obstarávaní.

# II.

# PREDMET PLNENIA

1. Touto zmluvou sa zhotoviteľ zaväzuje zhotoviť dielo: „**Rekonštrukcia chodníkov v obci Malý Kamenec“**.
2. Bližšia špecifikácia je popísaná v Kontrolnom rozpočte, ktorý je nedeliteľnou súčasťou tejto zmluvy.
3. Zhotoviteľ je úspešným uchádzačom verejného obstarávania na predmet zákazky „**Rekonštrukcia chodníkov v obci Malý Kamenec“**.
4. Zhotoviteľ zhotoví dielo v súlade s:
5. s výkazom výmer a projektovou dokumentáciou dodané objednávateľom stavby na **Rekonštrukcia chodníkov v obci Malý Kamenec** ,
6. povoleniami príslušných orgánov štátnej správy, vydanými v zmysle zákona č. 50/1976 Zb. v znení neskorších predpisov (stavebné povolenie, prípadne iné povolenia odovzdané zhotoviteľovi objednávateľom),
7. príslušnými záväznými STN a ostatnými normami platnými v SR,
8. stavebným zákonom č. 50/1976 Zb. v znení neskorších zmien, doplnkov a súvisiacimi vykonávacími predpismi,
9. s výzvou na predloženie cenovej ponuky na uvedený predmet zákazky,
10. ustanoveniami tejto zmluvy.
11. Zhotoviteľ sa zaväzuje obstarať určitý okruh konštrukčných prvkov a materiálov, len po výslovnom vecnom odsúhlasení s objednávateľom, v rámci jeho účasti na výrobných výboroch.
12. Zhotoviteľ je pri zhotovovaní diela povinný rešpektovať a plniť požiadavky a nároky všetkých platných technických noriem, predpisov z oblasti certifikácie a ostatných právnych úprav regulujúcich v priebehu realizácie i počas záručnej doby predmetu obstarávania problematiku technických, technologických, kvalitatívnych a bezpečnostných parametrov stavieb, stavebných materiálov a dodávok, procesov realizácie stavebných a montážnych prác a technického vybavenia a zariadenia stavieb.
13. Záväzok zhotoviteľa z tejto zmluvy je splnený riadnym ukončením, odovzdaním a prevzatím diela obstarávateľom. Dielo ako celok bude riadne dokončené vykonaním skúšok preukazujúcich kvalitu, funkčnosť a dodržanie parametrov predpísaných projektom stavby. Samostatnými konaniami sa môžu po dohode zmluvných strán odovzdávať a preberať tie časti diela, ktoré budú samostatne funkčné a tie časti diel, ktorých užívanie bude nevyhnutné pred termínom ukončenia diela ako celku.
14. Objednávateľ sa zaväzuje dielo prevziať a zaplatiť zaň dohodnutú cenu.
15. Rozsah predmetu zmluvy je možné meniť dodatkom k zmluve (zmeny rozsahu diela a zmeny v technickom a konštrukčnom riešení diela, práce musia byť odsúhlasené, zapísané v stavebnom denníku), ak zmluvné strany dohodnú zmeny rozsahu stavebných prác oproti výkazu výmer, či zmeny technických riešení. Zároveň so zmenou v predmete plnenia sú zmluvné strany povinné dohodnúť aj zmenu ustanovení zmluvy tým dotknutých (cena, doba výstavby, platobné podmienky a pod.).
16. Vlastníkom zhotovovaného diela realizovaného v katastrálnom území Malý Kamenc, je objednávateľ. Zhotoviteľ znáša nebezpečenstvo škody na zhotovovanom diele (strata, odcudzenie, poškodenie, zničenie) od prevzatia staveniska do odovzdania diela.

# III.

# DOBA ZHOTOVENIA DIELA

1. Zhotoviteľ sa zaväzuje dokončiť a odovzdať objednávateľovi dielo zhotovené v rozsahu a kvalite vymedzenej v čl. II tejto zmluvy v lehote:
2. Termín zahájenia: týždeň po výzve zo strany objednávateľa
3. Termín ukončenia: do 90 dní od písomnej výzvy objednávateľa
4. Zhotoviteľ úplne vyprace stavenisko do 10 dní po odovzdaní diela ako celku.
5. Objednávateľ sa zaväzuje poskytnúť zhotoviteľovi spolupôsobenie potrebné pre splnenie predmetu zmluvy v termínoch:
6. odovzdanie staveniska bez nároku tretích osôb,
7. odovzdanie dokladov a odberných miest nutných k realizácii stavebného diela.

# IV.

# CENA

1. Cena diela (článok II. bod 1) je stanovená v  zmysle zákona č. 18/1996 Z.z., vyhlášky č. 87/1996 Z.z. a výmeru MF SR č. R-1/1996 a č. R-3/1996, ktorými sa vykonáva zákon o cenách v znení neskorších predpisov.

Cena diela bez DPH: 174 174,35

Výška DPH: 34 834,87

Cena s DPH : 209 009,22

1. Súčasťou zmluvy je ponukový kontrolný rozpočet zhotoviteľa, stanovený na základe výkazu – výmer, ktorý tvorí nedeliteľnú prílohu predmetnej zmluvy v jednom vyhotovení.
2. V cene diela sú zahrnuté všetky náklady s vyhotovením diela vrátane nákladov na:
3. zariadenie staveniska, jeho prevádzku a vypratanie,
4. všetky spotrebované energie, vodné a stočné,
5. kompletačná činnosť,
6. Počas realizácie diela zhotoviteľ môže fakturovať ceny len v rozsahu skutočne vykonaných merných jednotiek.

# V.

# PLATOBNÉ PODMIENKY

1. Zhotoviteľ je oprávnený vyhotoviť faktúru aj po zrealizovaní časti prác po dohode s objednávateľom a na základe odsúhlasenia skutočne realizovaných prác objednávateľom. Prílohou faktúry bude zisťovací protokol o vykonaných stavebných prácach a dodávok.
2. Faktúry budú splatné do 30 dní od dňa doručenia objednávateľovi. Faktúry – daňové doklady budú obsahovať náležitosti podľa § 15, zákona č. 289/1995 Z.z..
3. Objednávateľ sa zaväzuje uhrádzať faktúry v plnej výške až do vyčerpania 90 % z ceny diela. Zadržaná čiastka bude uhradená po odstránení všetkých vád a nedorobkov v zmysle príslušných predpisov. Objednávateľ uvoľní zadržanú čiastku v lehote do 30 dní od dňa písomného potvrdenia úplného odstránenia všetkých vád a nedorobkov. V prípade ukončenia preberacieho a odovzdávacieho konania bez vád a nedorobkov, objednávateľ nebude zadržiavať neuhradenú cenu, z ceny diela.

# VI.

# ZÁRUČNÁ DOBA – ZODPOVEDNOSŤ ZA VADY

1. Zhotoviteľ poskytuje na dielo záručnú dobu 60 mesiacov od dňa odovzdania a prevzatia diela, respektíve jeho dohodnutej časti pre stavebnú časť.
2. Počas záručnej doby zhotoviteľ zodpovedá za vady diela.
3. Záručná doba začína plynúť dňom odovzdania a prevzatia diela, respektíve jeho dohodnutej časti.
4. Plynutie záručnej doby na dotknutú časť diela sa preruší na dobu od dňa písomného uplatnenia práva objednávateľa na odstránenie vady – reklamácie, až do dňa odstránenia vady a písomného prevzatia odstránenej vady.
5. Vadou sa rozumie odchýlka v kvalite, rozsahu a parametrov diela, stanovených v tejto zmluve o dielo.
6. Nároky objednávateľa z riadne reklamovanej vady sa riadia ustanovením § 564 Obchodného zákonníka.
7. Zhotoviteľ sa zaväzuje nastúpiť na odstránenie reklamovaných vád do 14 dní, od písomného uplatnenia reklamácie.
8. Zhotoviteľ zodpovedá len za tie vady, ktoré vznikli jeho činnosťou pri plnení záväzkov tejto zmluvy. Zhotoviteľ nezodpovedá za vady, ktoré vznikli v dôsledku neodborného zásahu, alebo neodborného užívania zo strany objednávateľa, alebo okolnosťami, ktoré vylučujú zodpovednosť zhotoviteľa.
9. Nárok na bezplatné odstránenie vady objednávateľ uplatní písomnou formou u zhotoviteľa. Termín odstránenia vady sa dohodne písomnou formou a potvrdenie o odstránení vady sa dokladuje písomnou formou.

# VII.

# ZHOTOVENIA DIELA

1. Zhotoviteľ zodpovedá za bezpečnosť a ochranu zdravia vlastných zamestnancov zavinené svojou činnosťou. Pri uskutočňovaní prác je nutné dodržiavať všetky predpisy o ochrane zdravia a bezpečnosti pri práci, predpisy o ochrane životného prostredia.
2. Zhotoviteľ nesmie dielo ako celok odovzdať na zhotovenie inému subjektu. Časť diela môže odovzdať na zhotovenie svojmu podzhotoviteľovi len s predchádzajúcim písomným súhlasom objednávateľa. Tento súhlas nezbavuje zhotoviteľa povinnosti a zodpovednosti za všetky práce a činnosti podzhotoviteľa. Objednávateľ má právo požiadať zhotoviteľa o zmenu podzhotoviteľa, vybratého zhotoviteľom, ak má na to závažné dôvody ( napr. nekvalitne realizované práce a pod. ). Zhotoviteľ je povinný žiadosti objednávateľa podľa predchádzajúcej vety bezodkladne vyhovieť a zmeniť podzhotoviteľa, pričom nový podzhotoviteľ musí byť objednávateľom odsúhlasený podľa tohto bodu.
3. Pred začatím prác zhotoviteľ písomne upozorní objednávateľa formou zápisu v stavebnom denníku na nedostatky na mieste plnenia brániace riadnemu začatiu s prácami.
4. Odo dňa odovzdania staveniska je zhotoviteľ povinný viesť stavebný denník v zmysle stavebného zákona č. 50/1976 Zb. v znení neskorších predpisov a príslušnej vykonávacej vyhlášky. Stavebný denník musí byť trvale prístupný účastníkom vykonávania diela a kontrolným orgánom na dohodnutom mieste na stavbe. Vedenie stavebného denníka sa končí dňom, keď sú odstránené všetky vady a nedorobky.
5. Zhotoviteľ nevykoná žiadne zmeny prác bez písomného príkazu objednávateľa. Objednávateľ je oprávnený kontrolovať vykonávanie diela.
6. V prípade, ak sa množstvo prác nezhoduje s množstvom uvedeným v kontrolnom rozpočte je zhotoviteľ povinný na túto skutočnosť bezodkladne ešte pred vykonaním príslušnej práce upozorniť objednávateľa.
7. Zmluvne nedohodnuté práce, nevyhnutné pre vykonanie diela, je zhotoviteľ na požiadanie objednávateľa povinný vykonať za podmienky dohody o kvalite, rozsahu, vplyvu na zmluvný termín odovzdania diela a cenu, urobenej formou dodatku k tejto zmluve.
8. Zhotoviteľ zodpovedá za primeraný poriadok a čistotu na stavenisku a je povinný odstraňovať na svoje náklady odpady a nečistoty vzniknuté jeho prácami.

# VIII.

# ZMLUVNÉ POKUTY

1. Zmluvná pokuta za nedodržanie termínu ukončenia diela: 1,00 % zo zmluvnej ceny za každý deň omeškania.
2. Zmluvná pokuta za nedodržanie termínu nástupu na odstránenie vady: 0,5% zo zmluvnej ceny za každý deň omeškania.
3. Zmluvná pokuta za nedodržanie termínu splatnosti faktúr : 0,5% zo zmluvnej ceny za každý deň omeškania.

**IX.**

**ZÁVEREČNÉ USTANOVENIA**

1. Zmeny alebo doplnky k tejto zmluve je možné robiť len písomnou formou.
2. Neoddeliteľnou súčasťou tejto zmluvy sú jej prílohy:

Príloha č. 1 Kontrolný rozpočet zhotoviteľa

1. Za riadne ukončené dielo sa považuje dielo ukončené riadne a včas, bez vád a v súlade s kvalitatívnymi požiadavkami kladenými na dielo podľa zmluvy a technických noriem.
2. O odovzdaní a prevzatí diela spíšu zmluvné strany odovzdávací - preberací protokol, ktorý podpíšu za zmluvné strany. Dňom podpísania preberacieho protokolu oboma zmluvnými stranami prechádza na objednávateľa nebezpečenstvo škody na diele.
3. Objednávateľ môže odstúpiť od zmluvy, ak bol na majetok zhotoviteľa vyhlásený konkurz, ak bolo proti zhotoviteľovi začaté konkurzné, alebo vyrovnávacie konanie, ak bol proti zhotoviteľovi pre nedostatok majetku zamietnutý návrh na vyhlásenie konkurzu, alebo ak je zhotoviteľ v likvidácii. V takom prípade sú vyfakturované a objednávateľom uhradené práce majetkom objednávateľa.
4. Účastníci zmluvy výslovne prehlasujú, že táto zmluva zodpovedá ich slobodnej vôli, čo potvrdzujú podpismi zástupcov svojich štatutárnych orgánov.
5. Zmluvné strany sa zaväzujú riešiť spory vyplývajúce z tejto zmluvy prednostne formou zmieru, prostredníctvom štatutárnych zástupcov zmluvných strán. V prípade, že sa spor nevyrieši zmierom, je oprávnená hociktorá zo zmluvných strán predložiť spor na riešenie a rozhodnutie príslušného súdu.
6. Právne pomery neupravené v tejto zmluve sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov.
7. Táto zmluva je vyhotovená v štyroch vyhotoveniach, z ktorých dva sú určené pre objednávateľa a dva pre zhotoviteľa.
8. Táto zmluva nadobúda platnosť dňom jej podpísania obidvoma zmluvnými stranami a účinnosť podľa § 47a ods. 1 zákona č. 40/1964 Zb. Občiansky zákonník v znení neskorších predpisov dňom nasledujúcim po dni zverejnenia. Podľa § 47a ods. 4 zákona č.40/1964 Zb. Občiansky zákonník v znení neskorších predpisov, ak sa do troch mesiacov od uzavretia tejto zmluvy nezverejní, platí, že k uzavretiu zmluvy nedošlo.
9. Obe zmluvné strany sa dohodli a súhlasia, že v prípade, ak objednávateľ z akéhokoľvek dôvodu nebudú poskytnuté finančné prostriedky na predmet zmluvy, predmet plnenia podľa tejto zmluvy sa neuskutoční. Zhotoviteľ prehlasuje a súhlasí, že si z toho dôvodu nebude voči objednávateľovi uplatňovať žiadne finančné nároky alebo požiadavky.
10. Účastníci zmluvu prečítali, porozumeli a na znak súhlasu s jej obsahom dobrovoľne, vlastnoručne podpísali.

Prílohy:

1. Kontrolný rozpočet

Malý Kamenec, dňa 8.11.2021 v Košiciach, dňa 8.11.2021

Objednávateľ: Dodávateľ:

........................................ ........................................

Ágnes Máté Lydia Bordásová

starosta obce konateľ